**Nor-Nork saileko laguntzaileen eraketa azaltzeko prozedura, bizkaierazko testu baten aurrean**

Ohar orokorra: hau prozeduraren azalpen OROKORRA, puntuka atalkatua. Testu jakin batek ez badu puntu konkretu bat(zu)e(ta)ko agerpenik, puntu hori(ek) ez d(ir)a iruzkindu beharko. Izan ere, zerrendaketa egin daiteke puntu fisikoen bidez (1/ …, 2/ … 3/ …, etab., agerpenik ez dutenak hutsik utzita), edo gidoika (→ …, → …, → …, → …, etab., agerpenik ez dutenak saltatuz).

 Bestalde, hemen bakarrik bizkaierazko testu baterako azalpena ematen da konplikazio gehien ager ditzakeen euskalkia baita. Gainerako euskalkietako testuetarako, prozedura berbera har daiteke abiapuntu, baina puntu batzuk / askok ez dute garapenik izango.

1/ LA-ko forma gehienetan, hasierako hutsunea 1. edo 2. pertsonakoa ez denean, gainerako euskalkietan *z-* topatzen dugun bitartean, bizkaieraz *Ø-* dugu: (… testuko kasuak zerrendatu…).

2/ Erroa(ren forma)

2.1/ Indikatiboko eta baldintzazko formetan, bizkaierazko adizkien erroak forma berezia du:

- OA-ko adizki batzuk *-o-* bokalismoa dute (vs. gip. *-e-*, ek. *-u-*): (… testuko kasuak zerrendatu…).

- OA-ko 3. p.ko forma *-au-* bokalismoa agertzen du (vs. gainerak. *-u-*): (… testuko kasuak zerrendatu…).

- OA-ko eta LA-ko adizki batzuk *-b-* (< *-w-* < *-u-*) bat agertzen dute (adib. *dab-ela* ‘du-e-la’, *dabe(e)* ‘dute’, *neban*, *eban*, etab.): (… testuko kasuak zerrendatu…).

- Baldintzazko adizki batzuk *-eu-* diptongoa mantentzen dute (vs. gainerak. *-u-*; adib. *neuke*, *baneu*…): (… testuko kasuak zerrendatu…).

2.2/ Ahalera, subjuntibo eta aginterako formetan, bizkaierazko adizkiek *-gi(n)-* erroa dute (vs. gainerak. *-za(n)-*; adib. *daiket* (< *da-gi-ke-t*), *zagizan* ‘zaitzadan’, *gagizuz* ‘gaitzazu’, etab.): (… testuko kasuak zerrendatu…).

3/ Erroaren ondorengo pertsona-markak

3.1/ Nork-eko pluralgilea, bizkaieraz *-e* da (vs. erdialdean *-te*, ekialde muturrean *-e*): (… testuko kasuak zerrendatu…).

3.2/ Nor-eko pluralgilea, bizkaieraz *-z* izan ohi da (eta amaieran; adib. *doda-z*, *dogu-z*, etab. baina ikus *ditu(z)*, etab.): (… testuko kasuak zerrendatu…).